**Karcag Városi Önkormányzat Képviselő-testületének
15/2021. (V.31.) önkormányzati rendelete**

**a Karcag Városi Önkormányzat 2020. évi zárszámadásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörben, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbi rendeletet alkotja:

**1. §** A Karcag Városi Önkormányzat 2020. évi költségvetési tervét eredményesen hajtotta végre, a tervezett költségvetési és finanszírozási bevételeit összesen 11.685.752.907,- Ft-ra, tervezett költségvetési és finanszírozási kiadásait pedig összesen 6.047.853.873,- Ft-ra teljesítette.

**2. §** A Karcag Városi Önkormányzat 2020. december 31-ei állapot szerinti konszolidált mérlegét, 23.110.911.264,- Ft mérlegfőösszeggel a rendelet 1. sz. mellékletében meghatározott részletezéssel hagyja jóvá.

**3. §** A Karcag Városi Önkormányzat 2020. évi konszolidált eredmény kimutatását 509.633.832,- Ft mérleg szerinti eredménnyel a rendelet 2. sz. mellékletében meghatározott részletezéssel hagyja jóvá.

**4. §** (1) A Karcag Városi Önkormányzat 2020. évi mérlegét 23.110.911.264,- Ft mérlegfőösszeggel a rendelet 3. sz. mellékletében meghatározott részletezéssel hagyja jóvá.

(2) Az (1) bekezdésben meghatározott mérleg vagyonkimutatását a rendelet 4. sz. melléklete tartalmazza.

**5. §** A Karcag Városi Önkormányzat 2020. évi maradvány kimutatását 5.637.899.034,- Ft összes maradvánnyal a rendelet 5. sz. mellékletében meghatározott részletezéssel hagyja jóvá.

**6. §** (1) Az Önkormányzat és az irányítása alá tartozó költségvetési szervek összesített 2020. évi bevételének forrásonkénti teljesítését, annak részletezését a rendelet 6. sz. melléklete tartalmazza.

(2) Az Önkormányzat 2020. évi működésének támogatása jogcímenkénti alakulását a rendelet 7. sz. melléklete tartalmazza.

(3) A Karcag Városi Önkormányzat 2020. évi – költségvetési szervek nélküli – bevételeinek forrásonkénti részletes alakulását a 8. sz. melléklete tartalmazza.

(4) Az Önkormányzat irányítása alá tartozó költségvetési szervek bevételeinek költségvetési szervenkénti és forrásonkénti alakulását a rendelet 9. sz. melléklete tartalmazza.

**7. §** (1) Az Önkormányzat 2020. évi kiadásai teljesítésének kiemelt előirányzatonkénti részletezését a rendelet 10. sz. melléklete tartalmazza.

(2) Az (1) bekezdésben meghatározott kiadás teljesítésén belül az Önkormányzat feladatainak kiadásainak kötelező és önként vállalt feladatonkénti részletezését kiemelt előirányzatonkénti bontásban a rendelet 11. sz. melléklete tartalmazza.

(3) Az (1) bekezdésben meghatározott kiadás teljesítés összegén belül a költségvetési szervek teljesítésének összegét költségvetési szervenkénti részletezésben a rendelet 12. sz. melléklete tartalmazza.

(4) A Karcag Városi Önkormányzat irányítása alá tartozó költségvetési szervek 2020. évi létszámkeretének alakulása a rendelet 13. sz. mellékletében került rögzítésre.

(5) Karcag Városi Önkormányzat 2020. évi tartalékának alakulását a 14. sz. melléklet tartalmazza.

**8**. **§** A Karcag Városi Önkormányzat 2020. december 31-én adósságot keletkeztető ügyletekből fennálló kötelezettségeit, lejárat, hitelezők és eszközök szerinti bontásban a rendelet 15. sz. melléklete tartalmazza.

**9**. **§** A Karcag Városi Önkormányzat 2020. évben adott közvetett támogatásait jogcímenkénti bontásban a rendelet 16. sz. melléklete tartalmazza.

**10. §** A Karcag Városi Önkormányzat 2020. évi működési és felhalmozási bevételeinek és kiadásainak mérlegszerű kimutatását a rendelet 17. sz. melléklete tartalmazza.

**11.§** A Karcag Városi Önkormányzat adósságot keletkeztető ügyletekhez kapcsolódó saját bevételeinek és fizetési kötelezettségeinek alakulását a rendelet 18. sz. melléklete tartalmazza.

**12.§** A Karcag Városi Önkormányzat többéves kihatással járó döntéseinek számszerűsítését feladatonként a rendelet 19. sz. melléklete tartalmazza.

**13.§** A Karcag Városi Önkormányzat által a lakosságnak juttatott támogatások, szociális, rászorultsági jellegű ellátásokat a rendelet 20. sz. melléklete tartalmazza.

**14.§** A Karcag Városi Önkormányzat beruházási és felújítási kiadásainak bemutatását a rendelet 21. sz. melléklete tartalmazza.

**15.§** A Magyar Államkincstár az államháztartásról szóló 2011. évi CXCV. törvény 68/B §-a szerinti ellenőrzése keretében a Karcag Városi Önkormányzat 2020. évi költségvetési beszámolójával kapcsolatosan jelentést nem készített.

**16. §** E rendelet a kihirdetés napján lép hatályba.

Karcag, 2021. május 26.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. május 31-én kihirdettem.

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 87. § alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót, valamint az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

Az Áht. 91. § (1) bekezdése szerint a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet alapján veszélyhelyzetben alkalmazni kell *a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény* 46. § (4) bekezdését, mely szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

**RÉSZLETES INDOKOLÁS**

**1. §-hoz**

A 2020. évi kiadási és a bevételi teljesítés összegéről rendelkezik.

**2. §-hoz**

A 2020. évi konszolidált mérleg főösszegéről rendelkezik.

**3. §-hoz**

A 2020. évi konszolidált eredménykimutatásban szereplő mérleg szerinti eredményről rendelkezik.

**4. §-hoz**

A 2020. évi mérleg főösszegéről rendelkezik.

**5. §-hoz**

A 2020. évi maradvány összegéről rendelkezik.

**6. §-hoz**

A 2020. évi bevételi teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként.

**7. §-hoz**

A 2020. évi kiadási teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként, továbbá a tartalékról és a foglalkoztatottak létszámáról rendelkezik.

**8. §-hoz**

A 2020. december 31-én fennálló Stabilitási törvény szerinti kötelezettségekről rendelkezik.

**9. §-hoz**

A 2020. évben nyújtott közvetett támogatásokról rendelkezik.

**10. §-hoz**

A 2020. évi költségvetési mérlegről rendelkezik.

**11. §-hoz**

A 2020. évi adósságot keletkeztető ügyletekhez kapcsolódó saját bevételek és fizetési kötelezettségek alakulásáról rendelkezik.

**12. §-hoz**

A 2020. évben folyamatban lévő beruházások többéves kihatású bevételeiről és kiadásairól rendelkezik.

**13. §-hoz**

A Karcag Városi Önkormányzat által a lakosságnak juttatott támogatások, szociális, rászorultsági jellegű ellátásokról rendelkezik.

**14. §-hoz**

A Karcag Városi Önkormányzat beruházási és felújítási kiadásairól rendelkezik.

**15. §-hoz**

A 2020. évi költségvetési beszámolóval kapcsolatos kincstári jelentésről rendelkezik.

**16. §-hoz**

A rendelet hatályba lépéséről rendelkezik.